CELEX: 32020D0963
Language: et
Date: 2020-06-26 00:00:00
Title: Nõukogu otsus (EL) 2020/963, 26. juuni 2020, milles käsitletakse ühelt poolt Euroopa Ühenduse ja tema liikmesriikide ning teiselt poolt Maroko Kuningriigi vahelist Euroopa-Vahemere lennunduslepingut muutva protokolli sõlmimist, et võtta arvesse Bulgaaria Vabariigi ja Rumeenia ühinemist Euroopa Liiduga

6.7.2020   
               
               
                  ET
               
               
                  Euroopa Liidu Teataja
               
               
                  L 214/1
               
            
         NÕUKOGU OTSUS (EL) 2020/963,
         26. juuni 2020,
         milles käsitletakse ühelt poolt Euroopa Ühenduse ja tema liikmesriikide ning teiselt poolt Maroko Kuningriigi vahelist Euroopa-Vahemere lennunduslepingut muutva protokolli sõlmimist, et võtta arvesse Bulgaaria Vabariigi ja Rumeenia ühinemist Euroopa Liiduga
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 koostoimes artikli 218 lõike 6 punktiga a ning lõike 8 esimese lõiguga,
         võttes arvesse Bulgaaria Vabariigi ja Rumeenia Euroopa Liiduga ühinemise akti, eriti selle artikli 6 lõiget 2,
         võttes arvesse Euroopa Komisjoni ettepanekut,
         võttes arvesse Euroopa Parlamendi nõusolekut (1)
         
         ning arvestades järgmist:
         
                     (1)
                  
                  
                     5. detsembril 2004 andis nõukogu komisjonile volituse pidada läbirääkimisi ühelt poolt ühenduse ja tema liikmesriikide ning teiselt poolt Maroko vahelise Euroopa-Vahemere lennunduslepingu sõlmimiseks.
                  
               
                     (2)
                  
                  
                     Ühelt poolt Euroopa Ühenduse ja tema liikmesriikide ning teiselt poolt Maroko Kuningriigi vaheline Euroopa-Vahemere lennundusleping (2) (edaspidi „leping“) kirjutati alla Brüsselis 12. detsembril 2006.
                  
               
                     (3)
                  
                  
                     Bulgaaria Vabariigi ja Rumeenia Euroopa Liiduga ühinemise lepingule kirjutati alla Luxembourgis 25. aprillil 2005 ja see jõustus 1. jaanuaril 2007.
                  
               
                     (4)
                  
                  
                     Et võtta arvesse Bulgaaria Vabariigi ja Rumeenia ühinemist Euroopa Liiduga, on vaja lepingut protokolliga muuta.
                  
               
                     (5)
                  
                  
                     Protokoll allkirjastati 18. juunil 2012.
                  
               
                     (6)
                  
                  
                     Lissaboni lepingu 1. detsembril 2009 jõustumise tulemusena on Euroopa Liit asendanud Euroopa Ühenduse ja on selle õigusjärglane.
                  
               
                     (7)
                  
                  
                     Protokoll tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Protokoll, millega muudetakse ühelt poolt Euroopa Ühenduse ja tema liikmesriikide ning teiselt poolt Maroko Kuningriigi vahelist Euroopa-Vahemere lennunduslepingut, et võtta arvesse Bulgaaria Vabariigi ja Rumeenia ühinemist Euroopa Liiduga („protokoll“), kiidetakse Euroopa Liidu ja tema liikmesriikide nimel heaks (3).
         
         
            Artikkel 2
            Nõukogu eesistuja esitab liidu ja selle liikmesriikide nimel protokolli (4) artiklis 4 sätestatud teate ning teeb järgmise avalduse:
            
               „Lissaboni lepingu 1. detsembril 2009 jõustumise tulemusena on Euroopa Liit asendanud Euroopa Ühenduse ja on selle õigusjärglane, võttes nimetatud kuupäevast üle kõik Euroopa Ühenduse õigused ja kohustused. Seega tuleb vajaduse korral lepingu tekstis esinevaid viiteid „Euroopa Ühendusele“ või „ühendusele“ käsitada viidetena „Euroopa Liidule“ või „liidule“.“
            
         
         
            Artikkel 3
            Käesolev otsus jõustub selle vastuvõtmise päeval.
         
         
            Brüssel, 26. juuni 2020
            
               
                  Nõukogu nimel
               
               
                  eesistuja
               
               A. METELKO-ZGOMBIĆ
            
         
         
            (1)  17. juuni 2020. aasta nõusolek (Euroopa Liidu Teatajas seni avaldamata).
         
            (2)  ELT L 386, 29.12.2006, lk 57.
         
            (3)  Protokolli tekst koos allkirjastamise ja ajutise kohaldamise otsusega on avaldatud ELT L 200, 27.7.2012, lk 25.
         
            (4)  Nõukogu peasekretariaat avaldab protokolli jõustumise kuupäeva Euroopa Liidu Teatajas.